
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E  

privind aprobarea alocării sumei de 2.000 lei din bugetul local al Municipiului Focşani pe anul 2012, Asociaţiei Partida Romilor „Pro-Europa” filiala Vrancea, pentru organizarea manifestărilor prilejuite de sărbătorirea „Zilei Dezrobirii Romilor”, care se va desfăşura în data de 19.02.2012
             Consiliul Local al Muncipiului Focşani, judeţul Vrancea, întrunit în şedinţă ordinară;

           - Analizând proiectul de hotărâre iniţiat de Primarul Municipiului Focşani, prin care se propune aprobarea alocării sumei de 2.000 lei din bugetul local al Municipiului Focşani pe anul 2012, Asociaţiei Partida Romilor „Pro-Europa” filiala Vrancea, pentru organizarea manifestărilor prilejuite de sărbătorirea „Zilei Dezrobirii Romilor”, care se va desfăşura în data de 19.02.2012, raportul comun al Direcţiei economice, Direcţiei de resurse umane şi coordonare unităţi subordonate, înregistrat la nr. 3252/17.01.2012;

           - Văzând avizul favorabil al Comisiei pentru buget, finanţe, investiţii, liberă iniţiativă, economic şi servicii publice şi al Comisiei pentru cultură, sănătate, învăţământ, sport şi tineret ;
            - În conformitate cu prevederile Legii nr.28/2011 privind comemorarea dezrobir4ii romilor din România; 
            - Având în vedere adresa  nr. 191 / 20.12.2011 transmisă de Asociaţia Partida Romilor „Pro-Europa” filiala Vrancea;

      -  În baza art. 36 alin (1) , alin.  (2),  lit. “b”, alin (4) lit. “a”, precum şi în temeiul art. 45, alin. (2)
lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

                Art.1 (1) Se aprobă alocarea sumei de 2.000 lei din bugetul local al Municipiului Focşani pe anul 2012, Asociaţiei Partida Romilor „Pro-Europa” filiala Vrancea, pentru organizarea manifestărilor prilejuite de sărbătorirea „Zilei Dezrobirii Romilor”, care se va desfăşura în data de 19.02.2012,.

                          (2) Suma prevăzută la alin (1) va fi alocată Asociaţiei Partida Romilor „Pro-Europa” filiala Vrancea din bugetul propriu al Primăriei Municipiului Focşani de la capitolul bugetar „Alte servicii în domeniile culturii, recreerii şi religiei”(67.02.50), articolul bugetar „Alte cheltuieli cu bunuri şi servicii” (20.30.30) şi va fi utilizată astfel: 300 lei pentru confecţionarea de materiale promoţionale,  500 lei pentru transport persoane din judeţ şi 1.200 lei pentru asigurarea unei mese de binefacere pentru 150 persoane.  
                         (3) La finalizarea manifestărilor Asociaţia Partida Romilor „Pro-Europa” filiala Vrancea va prezenta Serviciului buget contabilitate, documentele justificative ( facturi )  care au stat la baza efectuării cheltuielilor prevăzute la alin (2).  
               Art. 2 Se împuterniceşte Primarul Municipiului Focşani să semneze contractul de finanţare cu  Asociaţia Partida Romilor „Pro-Europa” filiala Vrancea.

               Art. 3 Prezenta hotărâre va fi comunicată de către Direcţia administraţie publică locală,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia resurse umane şi coordonare unităţi subordonate şi Asociaţia Partida Romilor „Pro-Europa” filiala Vrancea.

       PREŞEDINTE DE ŞEDINŢĂ, 

                                                                                  CONTRASEMNEAZĂ:
                   Vrânceanu Gicu                                                  SECRETARUL MUNICIPIULUI 

                                                                                                                  FOCŞANI

        Corhană Eduard Marian                         

Municipiul Focşani, 31 ianuarie 2012                                                      

